b'\n_START_ARTICLE_\nVeli\xc4\x8dina ljudskog spolnog uda\n_START_PARAGRAPH_\nVeli\xc4\x8dina ljudskog spolnog uda je obilje\xc5\xbeje koje obuhva\xc4\x87a duljinu i obujam. Najto\xc4\x8dnije mjere dobiju se s vi\xc5\xa1e mjerenja u razli\xc4\x8dita doba dana, jer su mogu\xc4\x87e varijabilnosti zbog razine uzbu\xc4\x91enja, doba dana, sobne temperature, u\xc4\x8destalosti spolnosne aktivnosti i pouzdanosti metode mjerenja. U usporedbi s drugim primatima, uklju\xc4\x8duju\xc4\x87i i velike poput gorile, ljudski spolni ud je velik. _NEWLINE_Ukru\xc4\x87en spolni ud prosje\xc4\x8dno iznosi oko 12.9 - 15 cm. 95% mu\xc5\xa1karaca ima spolni ud dug izme\xc4\x91u 10.7 i 19.1 cm. Prosje\xc4\x8dna veli\xc4\x8dina spolnog uda u Hrvatskoj iznosi 14.77 cm; najve\xc4\x87a je u Kongu (17.93 cm), a najmanja u Ju\xc5\xbenoj Koreji (9.66 cm). _NEWLINE_Najdulji ikada izmjereni spolni ud iznosio je 34, a najmanji 1 cm. _NEWLINE_Ve\xc4\x87ina znanstvenika tvrdi da spolni ud raste do kraja puberteta, a postoje i tvrdnje da raste cijeli \xc5\xbeivot. Postoje i tvrdnje kako se veli\xc4\x8dina tijela odnosi na veli\xc4\x8dinu spolnog uda, kao i tvrdnje da to nije slu\xc4\x8daj. _NEWLINE_Odrasla osoba koja ima spolni ud kra\xc4\x87i od 7 cm, a ina\xc4\x8de je normalno formirana, u medicini se zove osobom s micropenisom. _NEWLINE_Obrezani mu\xc5\xa1karci imaju prosje\xc4\x8dno 8 mm kra\xc4\x87i spolni ud.\n_START_SECTION_\nPovijest poimanja\n_START_PARAGRAPH_\nU staroj Gr\xc4\x8dkoj po\xc5\xbeeljnim se smatrao neobrezani i mali spolni ud, dok je ve\xc4\x87i ili obrezani do\xc5\xbeivljavan kao ne\xc5\xa1to groteskno. Stari Rimljani su vjerojatno imali suprotno poimanje. U srednjovjekovnoj arapskoj knji\xc5\xbeevnosti po\xc5\xbeeljnim se smatra veliki spolni ud. Za \xc5\xbeene je obujam umjesto duljine va\xc5\xbeniji \xc4\x8dimbenik spolnosne stimulacije. U suvremenom svijetu veliki spolni ud je po\xc5\xbeeljna osobina cijenjena u pornografiji.'